# Ua suia tulafono mo galuega piecework

**Na faia e le Fair Work Commission se faai’uga ina ia suia tulafono o galuega piecework i le Horticulture Award mai le aso 28 Aperila 2022.**

Poo e faigaluega o se pieceworker i faato’aga o laau’aina (Horticulture Industry)? O loo ta’ua i lalo suiga ia ua fai.

## O ai e aafia ai?

O pieceworkers o loo puipuia e le Horticulture Award. O le pieceworker o se tagata faigaluega e fua lona totogi i le tele o lana galuega na fai. E fua i le aofaiga o fualaau’aina e tau, fafao, teuteu pe gaosi e le tagata faigaluega.

## O afea e amata ai suiga?

Na amata mai suiga i le vaitaimi muamua o le totogi lea na amata i le aso pe ina ua mavae le aso 28 Aperila 2022.

## O ā suiga ua fai?

### Faamautinoa le totogi amata pito maualalo faatulafonoina

Ua faamautinoa le totogi amata pito maualalo faatulafonoina mo pieceworkers. Lona uiga e tatau ona totogi pieceworkers i se **aofaiga e** **maualuga atu** a lē:

* o le aofai o se galuega ua latou faia i lalo o le tau (piece rate); **poo**
* le aofai o se galuega e latou te ono faia mo le aso e fua i totogi o le itula, o le latou totogi pito maualalo faatulafonoina lena o le itula (o loo aofia ai soo se uta e la’u) i lalo o le Horticulture Award faatele i le aofai o itula na faigaluega ai i lena aso.

**poo**


### Faamaumauga fou mo piecework

O faamaumauga (record) o piecework ua suia ai maliliega (agreements) o piecework. E tatau ona avatu e lou pule o le galuega se faamaumauga mo piecework lea ua uma ona latou sainia **a o le’i** amata ona e faia le galuega piecework.

### Faamaumauga fou o taimi ma totogi

E tatau ona teu e tou pule o galuega se faamaumauga o itula o loo tou galulue ai i aso taitasi faapea ma tau (piece rate) mo na itula.

## Teu a oe lava faamaumauga

Faaaogā mai le matou app e lē totogia o le [Record My Hours](http://www.fairwork.gov.au/app) (fairwork.gov.au/app) e faigofie ai ona faitau mai ou itula ma le aofai o fualaau’aina na e aoina (o se faata’ita’iga, e fia le aofai na e tauina, fafao pe teuteu).

## O fea ou te maua ai nisi faamatalaga?

Ia maua pea faamaumauga fou o tulafono mo faatulagana o galuega piecework pe a e tagai i la matou [Horticulture Showcase](http://www.fairwork.gov.au/horticulture) i le fairwork.gov.au/horticulture ma [lesitala mai ina ia e maua pea a matou imeli o faamaumauga fou](http://www.fairwork.gov.au/emailupdates) i le fairwork.gov.au/emailupdates